Demonstrasjonen foregikk på den ca. 600 kilometer lange strekningen fra Tallinn, via Riga til Vilnius. Mer enn en million mennesker dannet langs strekningen en eneste lang menneskelig kjede. Demonstrasjonen fant sted på dagen 50 år etter undertegningen av Molotov-Ribbentrop-pakten, som la disse tre statene til Sovjetunionens interessefelt. Demonstrantenes krav var blant annet offentliggjøring av de hemmelige delene av denne pakten.